ອູ່ແກ້ວ ໄຊຍະວົງ: ກຸຫລາບໃນວັນແຫ່ງຄວາມຮັກ (ຄາຣາໂອເກະ)
ວີໂອເອກ່ອມອາລົມທ່ານຜູ້ຟັງ ດ້ວຍເພງຮັກຫວານໆ ຕ້ອນຮັບວັນ Valentine ທີ 14 ກຸມພານີ້ ດ້ວຍຜົນງານຂອງອູ່ແກ້ວ ໄຊຍະວົງ, Martina McBride, ກັບລັດສະໝີ ພູດິນດົງ.
ສະບາຍດີ ປີໃໝ່ຈີນ ປີໃໝ່ຫວຽດ ແລະປີໃໝ່ໄທດໍາ ທ່ານຜູ້ຟັງ ທີ່ເຄົາລົບ ບັນດາທ່ານທີ່ສະຫລອງປີໃໝ່ເຫລົ່ານີ້ ກໍຄົງຈະກໍາລັງ ສະນຸກສະໜານກັນຢູ່ ກໍຂໍໃຫ້ທຸກໆທ່ານຈົ່ງມີຄວາມສຸກໃນມື້ນີ້ ແລະທຸກໆມື້ຕະຫລອດປີໃໝ່ນີ້ ສໍາລັບໄທເຮົາເຈົ້າຂ້ອຍ ທີ່ບໍ່ ສະຫລອງ ກະມາມ່ວນກັນກັບເພງຮັກຫວານໆ ສະຫລອງວັນ Valentine ລ່ວງໜ້າເນາະ ເພາະອີກພຽງສີ່ມື້ກໍຈະຮອດວັນ ແຫ່ງຄວາມຮັກແລ້ວ ຂ້າພະເຈົ້າຂໍຖືໂອກາດນີ້ສະເໜີເພງຮັກ ຫວານໆ ອ່ວຍພອນທ່ານຜູ້ຟັງລ່ວງໜ້າ ຂໍໃຫ້ມີຄວາມສຸກສົດ ຊື່ນກັບຜູ້ເປັນສຸດທີ່ຮັກ ໃນວັນທີ 14 ກຸມພາ ຈະມາເຖິງນີ້ ບໍ່ວ່າ ຈະເປັນຄົນຮັກ ສາມີພັນລະຍາ ຫລືວ່າ ພໍ່ແມ່ອ້າຍເອື້ອຍນ້ອງ ກໍດີ ກະຂໍມອບເພງນີ້ໃຫ້ທຸກໆທ່ານ  ຂອງອູ່ແກ້ວ ໄຊຍະວົງ ຂໍມອບເປັນພິເສດໃຫ້ ຄອບຄົວແກ້ວມະນີ ທີ່ຟັງລາຍ ການນີ້ທຸກໆແລງວັນອາທິດ ແລະຫລານອານຸລັກ ທີ່ຂໍຟັງເພງ ກຸຫລາບປາກຊັນມາ ເອົາໄວ້ອາທິດໜ້າ ປ້າຈະຈັດໃຫ້ຟັງ ຟັງເພງລາວໄປແລ້ວ ບັດນີ້ມາຟັງເພງອັງກິດກັນເນາະ  ຂອງນັກຮ້ອງອາເມຣິ ກັນຊື່ດັງ Martina McBride ເປັນເພງຫວານສຸດໆ ເພາະເນື້ອຮ້ອງຊຶ້ງໃຈຫລາຍ ເຈົ້າເປັນ ຄວາມຮັກຂອງຂ້ອຍ ເປັນສຸດທີ່ຮັກຂອງຂ້ອຍ ເພາະວ່າ ເຈົ້າຄືທຸກສິ່ງທຸກຢ່າງທີ່ຂ້ອຍຕ້ອງ ວັນ Valentine ເປັນວັນສະແດງຄວາມຮັກຕໍ່ກັນແລະກັນ ໂດຍສະເພາະສາມີພັນລະຍາ ຫລືຄູ່ຮັກ ເພາະສະນັ້ນ ກໍຢ່າລືມສະແດງຄວາມຮັກຂອງທ່ານ ໂດຍສະເພາະທ່ານຊາຍ ດ້ວຍການຊື້ຂອງຂວັນເລັກນ້ອຍໆໃຫ້ແຟນຫລືພັນ ລະຍາ ຫລືພາກັນໄປກິນເຂົ້າກໍຍັງດີ ຖ້າຫາກເຮັດໄດ້ ຫລືພາໄປຂີ່ລົດຫລິ້ນກິນລົມຊົມວິວກໍຍັງດີເນາະ ແນວໃດກໍຕາມ ຂໍໃຫ້ ທຸກໆທ່ານຈົ່ງມີແຕ່ຄວາມສຸກສົດຊື່ນສົມຫວັງ ໃນວັນ Valentine ທີ່ຈະມາເຖິງນີ້ ແລ້ວຢ່າ ລືມເຂົ້າໄປເວັບໄຊ້ຂອງວີໂອເອ ລາວ ຟັງລາຍການນີ້ອີກເດີ້ ຈະໄດ້ເຂົ້າກັບບັນຍາກາດໃນ ມື້ນັ້ນ ຂ້າພະເຈົ້າຂໍລາທ່ານໄປພ້ອມກັບເພງນີ້ເລີຍ ເໝາະທີ່ສຸດສໍາລັບວັນ Valentine ຂອງລັດສະໝີ ພູດິນດົງ ຂໍມອບເປັນພິເສດໃຫ້ ນ້ອງຄໍາປະເສີດ ພັນທະວົງ ແທນເພງສຸກສັນວັນເກີດ ທີ່ຂໍຟັງມາ ເອົາໄວ້ອາທິດໜ້າ ຈະຈັດໃຫ້ ພົບກັນ ໃໝ່ອາທິດໜ້າ ຈາກຂ້າພະເຈົ້າ ດາຣາ ບັກຄໍາ